stanford-oval/wikipedia huggingface dataset:
תעשיית הביגוד
היסטוריה > המאה ה-20

התפתחות תעשיית ההלבשה התחילה על כן באמריקה הצפונית, אך ייצור סדרתי של ביגוד בקנה מידה גדול התפתח גם באירופה והתבסס כבר באמצע המאה ה-20, כך גם באוסטרליה, יפן ודרום אפריקה. תהליך זה הושלם בשנות ה-60, כאשר רוב צורכי האוכלוסייה ברוב מדינות מערב ומזרח אירופה, צפון ודרום אמריקה ועוד כמה מדינות נוספות התמלאו על ידי תעשייה זו. באותו הזמן החל גם ייצוא רחב של מוצרים אלה, שיוצרו על ידי תעשיית ההלבשה בקנה מידה גדול, ומדינות אסיה לקחו יותר ויותר חלק בתעשייה זו בשל רמת השכר הנמוכה מאוד שם וכתוצאה מכך הוזלה מאוד הסחורה משם. עד סוף המאה ה-20, סין העממית, הודו, פקיסטן ובנגלדש הפכו ליצואנות העיקריות של בגדים, למרות העובדה שאיכות המוצרים שלהן הייתה הרבה מתחת לסטנדרט של סחורות אירופאיות ושל אלה באמריקה הצפונית. עם זאת, ברגע שחברות ממערב אירופה ומצפון אמריקה הופיעו במדינות אלו כמשקיעות והעבירו את הייצור שלהן או חלק ניכר ממנו למדינות אלו ב"שכר נמוך", והביאו איתן את המכונות המודרניות שלהן ואת ארגון הייצור, איכות המוצר השתפרה בהדרגה, וכעת, מבחינת איכות, הם במקרים רבים תחרותיים עם מוצרים המיוצרים במדינות תעשייתיות מתקדמות. עם זאת, יש להזכיר כתופעה שלילית בלא במעט מדינות אסייתיות, אפריקאיות או דרום אמריקאיות, שהם המהווים חלק ניכר מהיצוא של תעשיית ההלבשה, שתנאי העבודה בהן גרועים מאוד. העובדים במצב פגיע, לפעמים נאלצים לעבוד בשכר רעב, עבודת ילדים היא נוהג נפוץ במקומות רבים מאלה. כל הגורמים הללו הם למעשה מהווים את הסיבה לרמת המחירים הנמוכה של הסחורה.
התפשטות ייצור הבגדים בקנה מידה גדול, "ייצור המוני" הפכה את הלבוש לאחיד, לדוגמה: במאה ה-19, איכר ופקיד התלבשו אחרת, פקיד סיני וג'נטלמן אנגלי ממעמד הביניים התלבשו אחרת. למראה הלבוש האחיד של היום, לעומת זאת, היה השפעה גם על במידות ועל הסדרות ובכך גם על הורדת המחירים.
יש לציין שמאז שנות ה-30 של המאה ה-20 התפתחה לדרגת מדע הפיזיולוגיה של הלבוש והתחום הזה בא לביטוי יותר ויותר בתעשיית הביגוד המסורתית.
היסטוריה > המאה ה-21

הפיתוח הרחב של תקני הייצור ההמוני בתעשיית ההלבשה במאות ה-20 וה-21 נבע בעיקר מהשיפורים שנעשו בתחום ציוד הייצור. הכנת חייטות ממוחשבת (למשל הכנת דוגמאות חייטות, שרטוטי פריסה, תיאורים טכניים, אוטומטיים חלקית). מכונות תפירה ותפירה מבוקרות מחשב, מקומות עבודה אוטומטיים לתפירה, מכונות גימור מודרניות לתעשיית הבגדים (כגון מכונות גיהוץ, ציוד אידוי), פיתוחים בטכנולוגיית אריזה. מידת האוטומציה הגבוהה של הייצור, פתרונות ארגון הייצור שמתבססים על כלי טכנולוגיית מידע השתרשו כולם בייצור המוני של בגדים והעלו משמעותית את תקני הפרודוקטיביות והאיכות. כמו כן, כל אלה תרמו גם לאפשרות של שינויים מהירים במוצרים שנדרשו על ידי האופנה המשתנה. אם במחצית הראשונה של המאה ה-20, שלטה בתעשייה עבודת הייצור לאורך מסוע מכני, הרי בשנות ה-2000 נעשה שימוש במערכות ארגון ייצור ממוחשבות הרבה יותר מודרניות.
היסטוריה > כיווני התפתחות עיקריים

מילוי הדרישה שיש צורך להסתגל אליה ככל האפשר - תוך שמירה על חסכון - היו בתחום שינויי אופנה מהירים ובהתאם לכך מספר הולך ופוחת של יחידות בסדרות שמיוצרות מכל דגם (בעבר היה נהוג לייצר סדרות של כמה אלפי או אפילו עשרות אלפים יחידות מאותו הדגם). כיום סידרה הצטמצמה בדרך כלל לכמה מאות יחידות.
פתרון ממוחשב מדויק ביותר של עבודות הכנה לייצור ולתפירה (תכנון דפוסי הגזירה והחייטות, פריסת שרטוטי הביגוד, הרכבת ותיכנות התוכנית למכונות התפירה אוטומטיות וכו').
צמצום זמן האספקה (ההובלה) ליחידות, ולשם כך היה צורך להפחית ככל האפשר את הטיפול הידני. היה צורך לתמוך בפעילותו של העובד "התופר" במכשירי עזר שונים (למשל שימוש במכשירי קיפול, הזנה וכו' של מכונות התפירה), וככל האפשר להכניס אוטומציה גם למשימות התפירה הבודדות (למשל בקווי המכונות הפועלים אוטומטית). כאן המקום לציין שהאצה נוספת של קצב המכונות (מכונות תפירה מודרניות מהירות מסוגלות לייצר אלפי תפרים בדקה) אינה מתאימה יותר או אינה אפקטיבית, מכיוון שתהליך התפירה עצמו דורש מעט זמן יחסית לעבודות ההכנה הנעשות בהכרח ידנית (התאמת והנחת הבדים לתפירה, הסרתם וכו' שאת חלקם הגדול יש עדיין לבצע ידנית).
ארגון זרימת החומרים בצורה מושלמת ככל האפשר בין פעולות עוקבות, תכנון מערך מפעל כך שזמן העברת הבדים, חומרי העזר וסילוק התוצרת המוגמרת יהיו קצרים ככל האפשר ומיקום מקומות העבודה יהיה ניתן לסקירה כללית שקופה ככל האפשר.
שיפור מתמיד של תנאי העבודה ליד המכונות תוך התחשבות בהיבטים בריאותיים, חיסכון באנרגיה והיבטים ארגונומיים, לרבות "פעילויות העבודה החמות" (גיהוץ, אידוי);
בתנאי ייצור בקנה מידה גדול, היה צורך לאפשר שינוי של חלק אחד או כמה חלקים של הדגם בייצור בהתאם למידות בפועל של הלקוח הסופי בהתבסס על הזמנות בודדות. זה האחרון התאפשר הודות לכך שקיימים כיום ניסיונות מוצלחים ומתקדמים למדוד את מידות הלקוח הבודד במצלמת וידאו ועל בסיס זה לייצר את תבנית התפירה בעזרת מחשב.
בתחום ייצור הבגדים - לכל הציוד המשמש בתהליך הייצור - נחווית פעילות פיתוח מהירה ביותר בהתאם להיבטים הנ"ל, הנעזרת רבות במערכות IT (כגון פתרונות נתמכי מחשב למשימות ניהול ייצור ומשימות לוגיסטיקה). לפי נתונים שפורסמו על ידי EURATEX "ארגון ההלבשה והטקסטיל האירופי" (European Apparel and Textile Organisation) בשנת 2012 היו 127,457 חברות שפעלו בתעשיית ההלבשה של האיחוד האירופי המנתה אז 27 מדינות חברות, שהעסיקו בסך הכל 1.78 מיליון עובדים. רוב המפעלים הללו שייכים לקטגוריית המפעלים הקטנים והבינוניים, עם מספר עובדים ממוצע של 14 למפעל. גם במקרה של בגדים חשוב מאוד שהייצור שלהם לא יזהם את הסביבה ושלא יכיל חומרים מזיקים לבריאות. לכן, יצרנים תובעניים בודקים ומאושרים את מוצריהם מנקודת מבט זו על ידי אחת המעבדות המוסמכות של ארגון OEKO-TEX הייעודי (Oeko-Tex הוא סימן מסחרי רשום, המייצג את תוויות המוצרים ואישורי החברה שהונפקו ושירותים נוספים הניתנים על ידי האגודה הבינלאומית למחקר ובדיקה בתחום הטקסטיל והאקולוגיה של העור), וסוחרים וצרכנים תובעניים מעדיפים בדרך כלל מוצרים בעלי תעודת הסמכה זו. למרבה הצער, לא כל היצרנים מנצלים את האפשרות הזו שלעיתים קרובות מתנגדים לה גם ארגוני טבע ושמירה על הסביבה (כגון גרינפיס).
לקריאה נוספת

Hildegunn Kyvik Nordås: The Global Textile and Clothing Industry post the Agreement on Textiles and Clothing
Hills, Richard Leslie (1993), Power from Steam: A History of the Stationary Steam Engine, Cambridge University Press, p. 244, ISBN 978-0-521-45834-4
Nasmith, Joseph (1894), Recent Cotton Mill Construction and Engineering, John Heywood, Deansgate, Manchester, reprinted Elibron Classics, ISBN 978-1-4021-4558-2
ראו גם

טכנולוגית ביגוד (אנ')
אופנה
עיצוב אופנה
תצוגת אופנה
אופנה בת קיימא
מסחר
הערות שוליים

↑  המילה "קונפקציה" מקורה במילה הלטינית confectio, שמשמעותה העיקרית היא: הכנה
↑  Clothing and footwear industry-Britannica
↑  A History of the Textile Revolution
↑  Elias Howe: Inventor of the Lock Stitch Sewing Machine
↑  Wheeler & Wilson, Sewing machines
| --- | --- |
בקרת זהויות :  NLI: 987007531876505171  BnF: cb119469118 (data)  LCCN: sh85134376  NKC: ph116447 
מכונת תפירה מהמאה ה-19
נשים בתעשיית הביגוד, לונדון, מלחמת העולם הראשונה
מכונת תפירה ממוחשבת
ריגוברטו אוראן

ריגוברטו אוראן אוראן (בספרדית: Rigoberto Urán Urán; נולד ב-26 בינואר 1987) הוא רוכב אופני כביש קולומביאני מקצועי לשעבר. סגן אלוף אולימפי (לונדון 2012), סיים שני בטור דה פראנס 2017 ובג'ירו ד'איטליה 2014 ו-2013, כשבג'ירו ניצח שני קטעים באותן המהדורות וקטע אחד במהדורה של 2017 בטור דה פראנס. במרוצים חד יומיים הישגיו הבולטים הם ניצחונות בגרנד פרי קוויבק 2015 ומילאנו–טורינו 2017.
קריירה > קבוצת טנקס וקבוצת יוניבט (2006 - 2007) > 2006

ב-2005, אוראן ניצח את אליפות קולומביה עד גיל 19. הוא הפך למקצוען בשנת 2006, כאשר הצטרף לקבוצת טנקס - סאלמיליאנו. בעונת 2006, הוא סיים במקום ה-31 באליפות העולם עד גיל 23.
קריירה > קבוצת טנקס וקבוצת יוניבט (2006 - 2007) > 2007: ניצחון בקטע בטור דה סוויס

אוראן ניצח את הקטע השביעי בטור דה סוויס, וסיים במקום התשיעי הכללי. הוא סיים שני באליפות קולומביה בנגד שעון.
קריירה > קאס ד'פארן (2008 - 2010) > 2008: שלישי בג'ירו די לומברדיה

אוראן חתם בקבוצה הספרדית, קאס ד'פארן (כיום נקראת מוביסטאר). הוא סיים שני בוולטה אה קטלוניה, 16 שניות אחרי גוסטבו סזאר המנצח. הוא ניצח את הקטע הרביעי בטור של גרמניה, וסיים שלישי במוניומנט ג'ירו די לומברדיה.
קריירה > קאס ד'פארן (2008 - 2010) > 2009: השתתפות ראשונה בגרנד טור

אוראן השתתף לראשונה בגרנד טור, כאשר נבחר לסגל קאס ד'פארן לטור דה פראנס, וסיים במקום ה-50 הכללי. הוא השתתף באליפות העולם בשווייץ, וסיים במקום ה-101.
קריירה > קאס ד'פארן (2008 - 2010) > 2010

אוראן השתתף לראשונה בג'ירו ד'איטליה, תוצאתו הטובה ביותר הייתה מקום שביעי בקטע ה-16, שהיה נגד שעון. הוא סיים במקום ה-35 הכללי. מסייע לחבר קבוצתו, דויד אררויו, לסיים במקום השני. הוא סיים שביעי בטור דה סוויס, ואף הגיע שני בקטע ה-2 וה-5. בוואלטה אספנייה, אוראן סיים במקום ה-33 הכללי, והגיע חמישי בקטע ה-11. הוא סיים שמיני במרוץ גראן - פימונטה, ובמקום ה-11 בג'ירו די לומברדיה.
קריירה > סקיי (2011 - 2013) > 2011: חמישי בלייז'–בסטון–לייז', ושלישי בגרנד פרי קוויבק

אוראן הצטרף לקבוצת סקיי (כיום נקראת אינאוס) הבריטית. הוא סיים שביעי בוואלטה אנדלוסיה, ורביעי בוולטה אה קטלוניה. אוראן סיים חמישי במוניומנט לייז'–בסטון–לייז', 24 שניות פער מהמנצח פיליפ ז'ילבר. בטור דה פראנס, הוא סיים שלישי בקטע השלישי וסיים במקום ה-23 הכללי. הוא סיים שמיני בקלאסיקה סן סבסטיאן, שלישי בגרנד פרי קוויבק, ושלישי בג'ירו ד'לאמיליה.
קריירה > סקיי (2011 - 2013) > 2012: מדליית כסף באולימפיאדת לונדון וניצחון בגראן פימונטה

אוראן סיים במקום ה-12 במרוץ פריז - ניס, הוא ניצח את הקטע הרביעי בוולטה אה קטלוניה, וסיים במקום ה-5 הכללי. הוא סיים שביעי בג'ירו ד'איטליה (5:57 דקות אחרי ריידר הייסדל המנצח) וניצח את דירוג הצעירים במרוץ. אוראן זכה במדליית הכסף באולימפיאדת לונדון (2012), לאחר שהפסיד לאלכסנדר וינוקורוב בספרינט.
הוא סיים במקום ה-29 בוואלטה אספנייה, וניצח את מרוץ גראן פימונטה, וסיים שלישי בג'ירו די לומברדיה.
קריירה > סקיי (2011 - 2013) > 2013: שני בג'ירו ד'איטליה

אוראן סיים עשירי בוואלטה או אלגראבה. בג'ירו ד'איטליה, הוא ניצח את הקטע העשירי וסיים במקום השני הכללי, 4:43 דקות מוינצ'נצו ניבאלי המנצח. בנוסף לכך, בוואלטה אספנייה, הוא סיים במקום השני בקטע ה-16, וסיים במקום ה-27 הכללי.
קריירה > קוויק סטפ (2014 - 2015) > 2014: שני בג'ירו ד'איטליה

אוראן סיים שלישי בטור של עומאן. בג'ירו ד'איטליה, הוא ניצח את הקטע ה-12 שהיה נגד שעון, בפער של 1:17 דקות מדייגו אוליסי השני ו1:34 מקאדל אוונס השלישי. בקטע נגד השעון השני (קטע 19) הוא סיים שלישי, 1:26 מנאירו קינטנה שניצח. אוראן סיים שוב במקום השני בדירוג הכללי, 2:58 מנאיירו קינטנה המנצח. הוא נבחר גם לוואלטה אספנייה, וסיים שני בקטע העשירי. אך פרש לפני הקטע ה-17.
קריירה > קוויק סטפ (2014 - 2015) > 2015: ניצחון בגרנד פרי קוויבק

אוראן פתח את עונת 2015 עם ניצחון באליפות קולומביה בנגד שעון. הוא סיים רביעי במקצה הכביש באליפות, וסיים שביעי בסטראדה ביאנקה. הוא סיים שלישי בטירנו - אדריאטיקו, לאחר שפיגר ב-31 שניות אחרי נאירו קינטנה המנצח. הוא סיים חמישי בוולטה אה קטלוניה, בפער של 18 שניות מריצ'י פורט. הוא סיים חמישי בטור דה רומאנדי. בג'ירו ד'איטליה, הוא סיים שלישי בקטע 19 ו-20, אך לא היה חלק מהמאבק בדירוג הכללי וסיים במקום ה-14 הכללי. בטור דה פראנס, הוא סיים שלישי בקטע ה-17, ובמקום ה-42 הכללי. הוא סיים עשירי בקלאסיקה סן סבסטיאן, וניצח את גרנד פרי קוויבק. הוא זכה במדליית כסף באליפות העולם יחד עם קבוצתו, קוויק סטפ, בנגד השעון הקבוצתי.
קריירה > קנונדייל דראפאק (2016 - 2024) > 2016: שלישי בג'ירו די לומברדיה

אוראן חתם בקבוצת קנונדייל דראפאק.
הוא סיים עשירי בוולטה אה קטלוניה. בג'ירו ד'איטליה, הוא סיים שביעי (11:47 דקות אחרי וינצ'נצו ניבאלי המנצח). הוא סיים עשירי בגרנד פרי קוויבק, שלישי בג'ירו ד'לאמיליה, במילאנו - טורינו, ובג'ירו די לומברדיה לאחר שהפסיד לאסטבן צ'אבס בספרינט.
קריירה > קנונדייל דראפאק (2016 - 2024) > 2017: שני בטור דה פראנס, וניצחון במילאנו - טורינו

אוראן פתח את העונה עם מקום שמיני בוואלטה אנדלוסיה, ומקום שמיני בטירנו - אדריאטיקו. הוא סיים תשיעי בוואלטה אל פאייס ואסקו, וסיים שמיני ברוט דו סוד. אוראן רשם את אחת ההופעות המוצלחות שלו בגרנד טור, כאשר סיים שני בטור דה פראנס, 54 שניות פער מכריס פרום שניצח. בנוסף לכך, אוראן ניצח את הקטע התשיעי במרוץ. אוראן סיים בג'ירו ד'לאמיליה, וניצח את מרוץ מילאנו - טורינו.
קריירה > קנונדייל דראפאק (2016 - 2024) > 2018

אוראן סיים שביעי באליפות קולומביה במרוץ כביש. הוא סיים שלישי בטור של קולומביה, וניצח את הקטע החמישי במרוץ. הוא סיים עשירי בטירנו - אדריאטיקו. בטור של סלובניה, הוא ניצח את הקטע השלישי במרוץ וסיים שני כללי (1:50 דקות אחרי פרימוז' רוגליץ' המנצח). בטור דה פראנס, הוא פרש לפני הקטע ה-12 מהמרוץ. הוא סיים שישי בקלאסיקה סן סבסטיאן, ובוואלטה אספנייה סיים בפער של 6:07 דקות מסיימון ייטס המנצח, וסיים במקום השביעי. הוא סיים שני בג'ירו דל'אמיליה. 
8 שניות אחרי אלסנדרו דה מרקי (אנ'). אוראו סיים רביעי בג'ירו די לומברדיה.
קריירה > קנונדייל דראפאק (2016 - 2024) > 2019

אוראן סיים שישי בטור של קולומביה, וסיים במקום ה-14 בטור של קליפורניה. הוא סיים שלישי במרוץ לה רוט דיד'אוקסיטאני (רוט דו סוד לשעבר), וסיים שביעי בטור דה פראנס (5:15 דקות מאיגן ברנל המנצח).
בוואלטה אספנייה, הוא פרש לפני הקטע השישי בשל תאונה.
קריירה > קנונדייל דראפאק (2016 - 2024) > 2020

ב-2020, זינק בפעם הרביעית ברציפות לטור דה פראנס וסיים במקום השמיני הכללי, 8:02 דקות מטאדיי פוגאצ'אר המנצח.
הערות שוליים

↑  Giro dell'Emilia 2018, procyclingstats.com
אוראן במדי סקיי, במהלך דופינה ליברה 2011
אוראן מנצח את הקטע העשירי בג'ירו ד'איטליה 2013
אוראן בטור דה פראנס 2015
אוראן (מאחורה, בירוק) לצד כריסטופר פרום במהלך טור דה פראנס 2017
אוראן בעונת 2019
אלכסיי לוצנקו

אלכסיי אלכסנדרוביץ' לוצנקו (ברוסית: Алексей Александрович Луценко; נולד ב-7 בספטמבר 1992) הוא רוכב אופני כביש קזחי מקצועי הרוכב בקבוצת ישראל - פרמייר טק.
קריירה

ב-2012, לוצנקו ניצח את הקטע החמישי שהיה נגד השעון בטור דה ל'אווניר וסיים במקום ה-11 הכללי. ב-22 בספטמבר, לוצנקו הפך לאלוף העולם עד גיל 23 במרוץ כביש, לאחר שניצח את בריאן קוקאר (אנ') (מקום שני) ואת טום ואן אסברוק (אנ') (מקום שלישי) בספרינט.
קריירה > אסטנה (2013 - 2024) > 2013

לוצנקו הפך למקצוען בשנת 2013, לאחר שהצטרף לקבוצת אסטנה הקזחית. הוא נבחר לראשונה לגרנד טור, כאשר רכב ב-טור דה פראנס. אך פרש במהלך הקטע ה-18.
קריירה > אסטנה (2013 - 2024) > 2014: ניצחון בטור של אלמאטי

לוצנקו ניצח את הקטע החמישי בטור דנמרק, וגם ניצח את קטגוריית המאיצים במרוץ וסיים רביעי כללי. הוא השתתף לראשונה ב-וואלטה אספנייה, וסיים במקום ה-100 הכללי. ומסייע ל-פאביו ארו לסיים חמישי. הוא ניצח את המרוץ החד יומי, הטור של אלמאטי (אנ') בקזחסטן.
קריירה > אסטנה (2013 - 2024) > 2015: אלוף קזחסטן בנגד השעון

לוצנקו ניצח את הקטע השמיני ב-טור דה סוויס, ואת אליפות קזחסטן בנגד השעון לאחר שהקדים את דניל פומינק(אנ') ב-14 שניות. הוא ניצח בפעם השנייה ברציפות את הטור של אלמאטי.
קריירה > אסטנה (2013 - 2024) > 2016: ניצחון בקטע בפריז - ניס ובטור של האיינן

לוצנקו ניצח את הקטע החמישי ב-פריז-ניס, הוא סיים שלישי כללי במרוץ שלושת הימים של ברוז'-דה פאנה (אנ'), וסיים במקום ב-14 ב-רונדה ון פלנדרן. הוא השתתף שנית ב-טור דה פראנס, וסיים במקום ה-62 הכללי. לוצנקו ניצח בפעם השלישית ברציפות בטור של אלמאטי, וניצח את הטור של האיינן (אנ') בסין, וגם את הקטע השמיני במרוץ.
קריירה > אסטנה (2013 - 2024) > 2017: ניצחון בקטע בוואלטה אספנייה

לוצנקו ניצח יחד עם אסטנה באליפות אסיה בנגד השעון הקבוצתי. הוא סיים שלישי ב-דווארס דור פלנדרן. לוצנקו נבחר שוב ל-טור דה פראנס, וסיים במקום ה-71 הכללי ושימש בעיקר כפועל של פאביו ארו שסיים חמישי.
בוואלטה אספנייה, ניצח את הקטע החמישי לאחר שהיה חלק מתוך קבוצת בריחה ששרדה. הוא ניצח בפעם הרביעית ברצף את הטור של אלמאטי (המרוץ הפך למרוץ קטעים של שני קטעים), וניצח גם את הקטע הראשון במרוץ.
קריירה > אסטנה (2013 - 2024) > 2018: אלוף קזחסטן במרוץ כביש

לוצנקו פתח את העונה עם ניצחון בטור של עומאן, והמשיך אותה עם השתתפות ב-ג'ירו ד'איטליה 2018 בו סיים במקום ה-87 הכללי, מסייע למיגל אנחל לופס לסיים שלישי. הוא ניצח את אליפות קזחסטן במרוץ כביש, וניצח את הקטע השישי בטור של אוסטריה (אנ'). הוא השתתף במשחקי אסיה, וניצח את מרוץ הכביש ואת נגד השעון במרוץ, הוא סיים שני בטור של טורקיה וניצח את הקטע הרביעי במרוץ.
קריירה > אסטנה (2013 - 2024) > 2019: ניצחון במרוץ הארקטי של נורווגיה, בטור של עומאן ובאליפות קזחסטן

עונת 2019 נחשבת לאחת האיכותיות בקריירה של לוצנקו. היא נפתחה עם ניצחון שני ברציפות בטור של עומאן, לאחר שגם ניצח שלושה קטעים במרוץ. לאחר מכן, הוא סיים רביעי ב-אומלופ הט ניוסבלד, ושביעי ב-סטראדה ביאנקה. לוצנקו ניצח את הקטע הרביעי ב-טירנו - אדריאטיקו, וניצח את קטגוריית מלך ההר במרוץ. הוא סיים שביעי ב-דופינה ליברה, וניצח את אליפות קזחסטן גם במרוץ כביש וגם בנגד השעון. הוא השתתף ב-טור דה פראנס וסיים במקום ה-19 הכללי, התוצאה הטובה שלו בקטע הייתה בקטע ה-18, כשסיים שלישי, 2:28 דקות אחרי נאירו קינטנה המנצח. הוא ניצח את המרוץ הארקטי של נורווגיה, ואת קטגוריית המאיצים במרוץ. הוא סיים רביעי בטור של גרמניה, סיים שני בקופה אגוסטוני, וניצח את קופה ברנוצ'י ואת המרוץ לזכרו של מרקו פנטאני.
קריירה > אסטנה (2013 - 2024) > 2020

לוצנקו סיים שלישי בטור דה לה פרובנס, בפער של 1:28 דקות מהמנצח נאירו קינטנה. הוא סיים שלישי גם בטור של האמירויות, 1:33 אחרי אדם ייטס המנצח.
הערות שוליים

↑  World Championships U23 - Road Race, procyclingstats.com
לוצנקו במהלך הקטע הראשון של טור דה פראנס 2017
לוצנקו מנצח את הקטע השישי בטור של אוסטריה
רון מילוא

| --- | --- |

 לידה:  11 בפברואר 1975 (בן 49) חיפה, ישראל 
 ענף מדעי:  ביולוגיה חישובית, ביולוגיה מולקולרית, ביולוגיה 
 מקום לימודים:  מכון ויצמן למדע  האוניברסיטה העברית בירושלים  בית הספר לרפואה של הרווארד 
 מנחה לדוקטורט:  אורי אלון 
 מוסדות:  מכון ויצמן למדע 
 
רון מילוא (נולד ב-11 בפברואר 1975) הוא פרופסור במחלקה למדעי הצמח והסביבה במכון ויצמן למדע. לשעבר יושב ראש הוועד המנהל של האקדמיה הצעירה הישראלית. חתן פרס רוטשילד במדעי הסביבה לשנת 2024.
ביוגרפיה

רון מילוא נולד בחיפה והתחנך בכפר-סבא. בנם של עדה ואל"ם יגאל מילוא. בוגר בית-הספר היסודי "אוסישקין", חטיבת הביניים ע"ש זלמן-שזר, ותיכון גלילי. בגיל 15 זכה באולימפיאדה הארצית לפיזיקה. הוא בעל תואר ראשון בהצטיינות בפיזיקה ומתמטיקה מהאוניברסיטה העברית במסגרת תוכנית תלפיות, תואר שני בהנדסת חשמל מאוניברסיטת תל אביב ותואר שלישי במעבדתו של פרופסור אורי אלון במכון ויצמן למדע. כותרת הדוקטורט של מילוא היא: "Analyzing Complex Biological Networks: Network Motifs, Super-Families and towards Dynamic Proteomics". בין השנים 2006–2008 מילוא היה Harvard Systems Biology Fellow הראשון בבית-הספר לרפואה של אוניברסיטת הרווארד.
תחומי המחקר שלו הם: ביולוגיה מערכתית, מטבוליזם, ביולוגיה חישובית, אבולוציה, פוטוסינתזה, מאקרואקולוגיה וביולוגיה מולקולרית.
במעבדתו של מילוא במכון ויצמן למדע חוקרים את עקרונות הפעולה של רשתות אנרגיה ומטבוליזם, מתוך שאיפה לרתום את כלי המחקר של הביולוגיה המערכתית למען אתגרי הסביבה והקיימות. את יעילות הפוטוסינתזה חוקרים על ידי פירוקה לשלבים ומציאת צווארי הבקבוק והגורמים המגבילים בתהליך המרת פוטונים למולקולות של פחמימות על מנת להבין את האילוצים המעצבים את תכונות הפוטוסינתזה ואת המגבלות על יצרנותם המקסימלית של צמחים ויצורים פוטוסינתטיים אחרים. בנוסף, חוקרים את האפשרויות, הגבולות והאופטימאליות של חילוף החומרים של פחמן במטרה להבין את עקרונות העיצוב הבסיסיים שאליהם התכנסה האבולוציה וללמוד איך לשפר את היכולת לייצר מזון ודלק ביתר יעילות, לשמר מים ולהשתמש בחנקן. כמו כן, מפתחים במעבדה BioNumbers, בסיס נתונים של מספרים ביולוגים שימושיים לחוקרים ולציבור הרחב. מודלים של אופטימליות מסייעים לבחינת הרעיונות הנוגעים לשקלול התמורות והכוחות הדומיננטיים של האבולוציה.
בשנים 2017-2021 היה יו"ר ועדת המקצוע להוראת מדע וטכנולוגיה של משרד החינוך. החל משנת 2020 הוא יו"ר האגודה הישראלית לאקולוגיה ומדעי הסביבה. בשנת 2019 מונה לדיקאן החינוך של מכון ויצמן. בשנת 2020 מונה לראש המכון לקיימות וסביבה של מכון ויצמן. כיהן כיושב ראש הוועד המנהל של האקדמיה הצעירה הישראלית.
פרסם 153 מאמרים מדעיים שצוטטו למעלה מ-26 אלף פעמים ורשם חמישה פטנטים.
מילוא נשוי ואב לשלוש בנות, מתגורר בכפר סבא.
פרסים והוקרה

פרס רוטשילד במדעי הסביבה (2024)
נבחר כחבר EMBO (2019)
Weizmann Institute Scientific Council Award (2013)
נבחר כחוקר צעיר מצטיין מטעם EMBO, הארגון האירופי לביולוגיה מולקולרית (2012)
זכה בפרס המועצה המדעית במדעי החיים (2012)
Thomson-Reuters International Excellence in Scientific Research Recognition for 2000-2009 (based on ISI highly cited paper)
Yigal Alon Fellowship Award by the Council for Higher Education in Israel (2008)
GE & Science Prize for Young Life Scientists "All Other Countries" category winner (2006)
Kennedy Prize, Weizmann Institute (2006)
Helinger Memorial Prize, Weizmann Institute (2005)
D. N. Chorafas International Ph.D. Award (2004)
Israeli Parliament Award for University Students (2004)
הערות שוליים

↑  פרופ' רון מילוא נבחר לכהן כיו"ר האקדמיה הישראלית הצעירה למדעים, באתר מכון ויצמן למדע, 6 בינואר 2016
↑  Ron Milo - Google Scholar Citations, scholar.google.com
↑  פרס רוטשילד יד הנדיב
↑  ד"ר רון מילוא זכה בפרס המועצה המדעית במדעי החיים, באתר מכון ויצמן למדע, 4 ביוני 2013
↑  ד"ר רון מילוא נבחר כחוקר צעיר מצטיין מטעם הארגון האירופי לביולוגיה מולקולרית EMBO, באתר מכון ויצמן, 14 בנובמבר 2012
| --- | --- |
בקרת זהויות :  NLI: 987012374275005171  BnF: cb17074676f (data)  LCCN: n2015187664  NKC: xx0233750  ORCID: 0000-0003-1641-2299  SUDOC: 192536338  VIAF: 317103476   WorldCat (עם VIAF): 317103476
סוללת הענק

סוללת הענק (באנגלית: Giant's Causeway; באירית: Clochán na bhFómharach‏) היא אתר גאולוגי בחוף הצפוני-מזרחי של צפון אירלנד, בצפון מחוז אנטרים (Antrim), כ-3 קילומטרים צפונית לעיירה בושמילס. באתר מצויים כ-40,000 עמודי בזלת משושים צמודים.
ב-1986 הכריז ארגון אונסק"ו על המקום אתר מורשת עולמית ושנה אחר כך הוכרז המקום שמורת טבע על ידי מחלקת הסביבה של צפון אירלנד. האתר שייך ל"קרן הלאומית" ומנוהל על ידה. המקום הוא האתר הפופולרי ביותר לתיירים בצפון אירלנד, ובשנת 2014 ביקרו בו קרוב ל-800,000 תיירים.
היסטוריה > היסטוריה גאולוגית

בתור השלישון הייתה פעילות געשית עזה באזור שכיום הוא במחוז אנטרים. קילוחי לבה נוזלית פרצו דרך סדקים בשכבות הקירטון ויצרו רמת בזלת נרחבת. מעריכים כי בסך הכול היו כ-11 התפרצויות שונות. הרכב הבזלת השתנה כמה פעמים במהלך התקופה. סוללת הענק נוצרה בתחילת התור, בתקופת הפלאוגן, לפני כ-60 מיליון שנים. הבזלת העתיקה ביותר באתר היא בזלת אלקלית (עשירה באוליבין). בהתפרצויות שבאו אחר כך נוצרה בזלת תולאיטית והיא שיצרה את העמודים. כאשר הבזלת התקררה היא החלה להתכווץ. בעוד שהתכווצות בכיוון האנכי גורמת להקטנת עובי שכבת הבזלת בלבד, גורמת התכווצות בכיוון האופקי לסידוק. במצב האידיאלי נוצרים בלב הקילוח הבזלתי עמודים שצורתם משושה משוכלל, תופעה המוכרת גם ממקומות אחרים בעולם ומכונה בזלת עמודית. תהליך זה אפשרי כשזרימת הלבה היא איטית במישור בעל שיפוע קל. משטחי הבזלת היו במקור חלק ממשטח הבזלת הנרחב הקרוי רמת תוליאן, שנוצר בתקופת הפלאוגן. הנוף הנוכחי עוצב בסוף עידן הקרח (לפני כ-15,000) כאשר קו החוף עבר תהליך בליה מואץ כשהקרח שחק את ראשי הסלע.
היסטוריה > מקור השם

מקור השם באגדה עממית. על פיה, חי בחוף האירי ענק ושמו פין מק'קול (באירית Fionn mac Cumhaill באנגלית Fionn McCool) שקרא לדו-קרב את הענק בנאנדונר (Benandonner) שחי על האי הסקוטי סטפה (Staffa). על מנת שיוכל הענק הסקוטי לעבור את מצר הים המפריד ביניהם, בנה עבורו פין מק'קול את סוללת הענק.
על פי גרסה אחת של האגדה, כשהיה אמור מק'קול להגיע לסקוטלנד הוא נרדם, ועל כן בא הענק הסקוטי אליו. על מנת להגן על מק'קול כיסתה אותו אונה (Oonagh), אשתו של מק'קול, בשמיכה, כדי שתוכל לטעון כי במיטה שוכב בנם התינוק. על פי גרסה אחרת, ברגע בו התקרב הענק הסקוטי לאירלנד נוכח פין מק'קול לדעת כי הענק הסקוטי גדול ממנו בהרבה, ולכן ברח אל ביתו ובקש מאשתו שתחביא אותו והיא הלבישה אותו בבגדי תינוק והשכיבה אותו במיטה.
על פי שתי הגרסאות, כשבא בנאנדונר לביתם לחפש את פין מק'קול דרשה האישה מהסקוטי להיות שקט שכן תינוקם ישן כעת. כשראה בנאנדונר את ה"תינוק" נבהל, שכן אם זה גודלו של התינוק, אזי בוודאי פין מק'קול גדול ממנו בהרבה. לכן ברח הענק הסקוטי בבהלה בחזרה לסקוטלנד, לאחר שהרס את הסוללה שחיברה בין שני המקומות, כדי למנוע ממק'קול לבוא בעקבותיו.
גרסה שלישית, רומנטית, טוענת כי את הסוללה בנה פין מק'קול על מנת להגיע אל אהובתו שבחוף הסקוטי.
האגדה קושרת בין שתי עובדות אמיתיות. הן בחוף האירי, והן במערת פינגאל שבאי סטפה, משכנו של הענק הסקוטי (או של אהובתו), יש עמודי בזלת משושים.